חדשות 14

חדשות 14 (בעבר חדשות 20) הוא שם המותג של מערך החדשות אשר מפיק את מהדורות החדשות ואת תוכניות האקטואליה של ערוץ עכשיו 14, ואחראי על יצירת התכנים החדשותיים בו.

ב–4 בינואר 2022, ערוץ הטלוויזיה עכשיו 14 קיבל רישיון רשמי מהרשות השנייה לפרסום חדשות. באותה עת, הערוץ החל לשדר את תוכניות האקטואליה שלו מקריית התקשורת במודיעין.

== היסטוריה ==
=== שידורי החדשות ללא רישיון מתאים (תקופת ערוץ 20) ===
בתחילת דרכו, הוגדר ערוץ 20 כערוץ המיועד לתכני מורשת ישראל בלבד, ומשכך - לא הותר לו לשדר תכנים חדשותיים. חרף האיסור, שידר הערוץ מבזקי חדשות אשר נקנס בגינן בסכום של כ-150 אלף ש"ח. על אף הקנס, שידר הערוץ גם את עצרת ארגוני הימין שקדמה לבחירות שהתקיימו בשנת 2015, ונקנס גם על שידור העצרת בכ-100 אלף שקלים נוספים. בדצמבר 2016, אישרה המועצה לשידורי כבלים ולוויין לערוץ 20 שידורי חדשות בהיקף קטן. ב-16 ביולי 2017 פתחה מועצת הכבלים והלוויין בהליך הפרה נגד ערוץ 20, בעקבות שידור ריאיון עם ראש הממשלה בנימין נתניהו, כאשר לערוץ עוד טרם היה אישור מלא לשדר חדשות.

ב-19 בדצמבר 2017 כתב מנכ"ל ערוץ 20 שכי פרנץ ליו"ר מועצת הכבלים והלוויין שאנשי הערוץ נערכים להחזרת רישיון השידור והפסקת השידורים שלו, בטענה שמועצת הכבלים מצרה את רגלי הערוץ ופוגעת ביכולתו לשדר. בהמשך ישיר לאיומי הסגירה, קיימו העובדים מחאה על מנת למנוע את סגירת הערוץ. ב-26 בדצמבר החלה הנהלת הערוץ לחלק לעובדים מכתבי שימוע לפני פיטורים. במהלך ינואר 2018 החלו דיוני חקיקה במטרה להציל את הערוץ, ובפברואר 2018 עבר תיקון חקיקה, המכונה גם "חוק ערוץ 20", שהביא להקמת חטיבת החדשות של ערוץ 20, וגרם לשינוי הגדרת הערוץ מ"ערוץ המורשת" ל"ערוץ מסחרי זעיר".

=== ההקמה ותחילת שידורי החדשות ===
ב-11 במרץ 2018, בוצעה שורה של מינויים בערוץ 20, שכללו את מינויו של בועז גולן לתפקיד עורך חדשות ראשי, ואת מינויו של יוני שגיא לתפקיד ניהול המחלקה המסחרית ומחלקת הדיגיטל. ב-3 ביוני 2018 פורסם כי יורם כהן, בעברו מנהל חטיבת החדשות של הערוץ הראשון יחליף את בועז גולן בתפקיד עורך החדשות הראשי של ערוץ 20.

ב-25 במרץ 2018 שודרה מהדורת החדשות הראשונה של חטיבת החדשות שזכתה לרייטינג של 3.2% ועקפה באותו היום את מהדורת החדשות של תאגיד השידור.

ב-14 במאי 2018, ביום העברת שגרירות ארצות הברית לירושלים, שודר המשדר המיוחד הראשון בערוץ.

ב-26 באפריל 2020, הצטרף לפאנל "האולפן הפתוח" בנו של ראש הממשלה, יאיר נתניהו. על אף הפרסום הרב שהושקע למשוך צופים, נתוני המדרוג של התכנית עמדו על אחוז בודד.

ב-28 בנובמבר 2021 עבר ערוץ 20 לאפיק 14 ושינה את שמו ל"עכשיו 14". בעקבות כך השתנה שם המותג לחדשות 14.

== בעלי תפקידים ב"חדשות 14" ==
=== הנהלה ===
* אריאל אדרי — מנכ"ל הערוץ
* מיכאל אדרי — סמנכ"ל הערוץ
* יצחק מירלשוילי — בעל השליטה
* יורם כהן — העורך הראשי
* אלון מזר — יושב ראש מערך החדשות
*
* נתנאל סימן טוב — נציג הבעלים

=== מגישים ===
* טל מאיר ועידו טאובר — מגישי ישראל הבוקר
* עדן הראל ועודד מנשה — מגישי עדן ועודד
* שי גולדן — מגיש יומן צהריים
* בועז גולן — מגיש האולפן הפתוח
* אמיר איבגי — מגיש ארבע
* ליטל שמש — מגישת המהדורה המוקדמת
* אראל סג"ל ושמעון ריקלין — מגישי ריקלין וסג"ל
* שרון גל — מגיש שבע
* מגי טביבי — מגישת מהדורת החדשות המרכזית של עכשיו 14
* ינון מגל — מגיש הפטריוטים
* נועם פתחי ושי גולדשטיין — מגישי פתחי את שי
* דני רופ — מגיש כלכלי בלילה
* רונה לוי — מגישת חדשות הלילה
* יעקב ברדוגו — מגיש סופשבוע
* מולי ארי — מגיש מחוץ לפרוטוקול
* מושיקו שטרן — מגיש נפגשים
* יערה זרד — מגישת מהדורת מוצ"ש

=== מגישים מחליפים ומבזקנים ===
* יותם זמרי
* איתמר פליישמן
* שרה ב"ק
* יהונתן וייס
*מיר יונה

=== כתבים ופרשנים ===
* לענייני צבא וביטחון: הלל ביטון רוזן ונועם אמיר
* לענייני העולם המדיני: תמיר מורג וליטל שמש
* לענייני התחום הפוליטי: יעקב ברדוגו, מוטי קסטל ויערה זרד
* לענייני האסלאם: ברוך ידיד ואחיקם הימלפרב
* לענייני חדשות החוץ: ליבי אלון, נתי לנגרמן ודרור בלאזדה
*לענייני כלכלה: ערן בר-טל ובן יניב פלקון
* לענייני משטרה ומשפט: שלו כחלון ויאיר אלטמן
* לענייני בידור ותרבות: מורן סקיטל ומושיקו כחלון
*לענייני ענף הספורט: אוריאן בן הרוש ועתי שלו
* כתבי דיגיטל 14: דור אזרד, אלחנן מזוז, אדם מיכלשווילי, שרה מילר, מנחם הלפגוט, דין ברנדשטטר, מיכל בקשי, ציפורה סימן טוב, שמחה רז, שמעון הללי, רבקה שורק, טוביה יגלניק, שמואל קוגן, איציק אבוחצירא, יחזקאל שגיב, אבנר צביאלי, אור צעידי, נעמי רכליס, נויאת שלם, שיראל מלול, ירון משה תנעמי, אפרת קארו, דוד גרנביץ, ליעם בן צבי, נועם בוארון, יובל זוזוט עסיס, בר חיים, שלום כלפון, אחינועם צור ונועם זיגדון
* כתבים אזוריים: אדיר לחקים ועתי שלו (צפון הארץ) אריאל עידן (דרום הארץ) שיראל ללום נהיר (יהודה ושומרון)
* כתבים נוספים: מילן עמר, דני רופ, מירב כהן, יהונתן וייס, מיר יונה, ישי פרידמן, בן יניב פלקון ומילן מועלם

== תוכניות בהפקת "חדשות 14" ==
=== תוכניות אקטואליה וחדשות ===
תוכניות בימי ראשון עד חמישי (רגילים) לפי סדר שידורן
* ישראל הבוקר - תוכנית בוקר אקטואלית, בהגשתם של טל מאיר ושי גולדן
* עדן ועודד - תוכנית בוקר אירוחית, בהגשתם של עדן הראל ועודד מנשה
* ישראל נלחמת - משדר חדשות מיוחד, בהגשתו של עידו טאובר
* האולפן הפתוח - תוכנית אקטואליה פוליטית העוסקת באירועי היום, בהגשתו של בועז גולן
* ארבע - תוכנית אקטואליה יומית העוסקת בענייני היום, בהגשתה של ענבל פלאח יעקב.
* המהדורה המוקדמת - מהדורת חדשות המסכמת את היום, בהגשתה של ליטל שמש
* ריקלין וסג"ל - תוכנית אקטואליה זוגית, בהגשתם של שמעון ריקלין ואראל סג"ל
* שבע - תוכנית אקטואליה, בהגשתו של שרון גל
* מהדורת החדשות המרכזית של עכשיו 14 - מהדורת החדשות המרכזית, בהגשתה של מגי טביבי
* הפטריוטים - תוכנית אקטואליה, סאטירה, אירוח ופוליטיקה, בהגשתו של ינון מגל
* פתחי את שי - תוכנית אירוח סאטירית, בהגשתם של נועם פתחי ושי גולדשטיין
* כלכלי בלילה - משדר כלכלי לילי, בהגשתו של דני רופ
* חדשות הלילה - תוכנית פרשנויות לילית, בהגשתה של רונה לוי
* אולפן חמישי - רצועת שידור פוליטית המסכמת את אירועי השבוע החולף, בהגשתו של יעקב ברדוגו
* סופשבוע - תוכנית סיכום שבועית, בהגשתו של אמיר איבגי
* עכשיו נדל"ן - תוכנית מקרקעין שבועית, בהגשתה של שני בן יעיש שמוראק

תוכניות ביום שישי (רגיל) לפי סדר שידורן
* ישראל הבוקר - תוכנית בוקר אקטואלית, בהגשתו של עודד מנשה
* ישראל נלחמת - משדר חדשות מיוחד, בהגשתה של דנה ורון
* מחוץ לפרוטוקול - תוכנית טלוויזיה משפטית, בהגשתו של מולי ארי
* נפגשים - תוכנית אירוח תורנית, בהגשתו של מושיקו שטרן
* הגל השקט - תוכנית אקטואליה שקטה למען ציבור שומרי השבת, בהגשתו של הלל ביטון רוזן

תוכניות ביום שבת רגיל לפי סדר שידורן
* הגל השקט - תוכנית אקטואליה שקטה למען ציבור שומרי השבת, בהגשתו של הלל ביטון רוזן
* אולפן מוצ"ש - מהדורת צאת השבת, בהגשתה של יערה זרד
* הפטריוטים - תוכנית אקטואליה, סאטירה, אירוח ופוליטיקה, בהגשתו של ינון מגל
* חדשות הלילה - תוכנית פרשנויות לילית, בהגשתה של רונה לוי

== הערות שוליים ==

קטגוריה:ישראל: חדשות טלוויזיה
קטגוריה:עכשיו 14